এক্সটারনাল সেফালিক ভারসন সাধারণত আপনার ও গর্ভের শিশুর জন্য একটি নিরাপদ পদ্ধতি। এই পদ্ধতিতে জটিলতার হার খুবই কম। পদ্ধতিটা দ্রুত সম্পন্ন হয় এবং সাধারণত একই দিনেই বাড়ি ফেরা যায়।[ref id=32] তবে অল্প কিছু ক্ষেত্রে, যেমন প্রতি ২০০ জনে ১ জনের এক্সটারনাল সেফালিক ভারসন করানোর পর পরই জরুরি ভিত্তিতে সিজারিয়ান অপারেশনের মাধ্যমে ডেলিভারি করানোর প্রয়োজন হতে পারে।[ref id=33] তাই এই পদ্ধতিটি সবসময় হাসপাতালে চেষ্টা করা উচিত, যাতে প্রয়োজনে ইমারজেন্সি সিজারিয়ান সেকশন করা যায়।